**ПРОТОКОЛ № 20**

19.10.2015 г.

 Днес, 19.10.2015 година в 15:00 часа в заседателната зала на Община Троян се събра Общинската избирателна комисия в състав:

1. Емил Дамянов Цветанов – председател
2. Мариета Василева Иванова – заместник-председател

 3. Елка Иванова Ангелова - секретар

 4. Павлина Минкова Комитова - член

 5. Дария Цочева Стоименова - член

 6. Христо Колев Варчев - член

 7. Станка Василева Драганска-Николова – член

 8. Свилен Енчев Димитров – член.

На лице е кворум. ОИК – Троян може да приема решения.

 **Беше определен следния дневен ред:**

1. Смяна на членове на СИК.
2. Регистриране на застъпници.
3. Разглеждане на постъпили жалби за нарушение на Изборния кодекс.
4. Поправка на техническа грешка в Решение № 194-МИ/15.10.2015г.
5. Одобряване на образец на бланка чернова за отчитане на преференциите от гласуването за общински съветници.
6. Публикуване на интернет страницата на ОИК-Троян на сканирани копия от одобрените предпечатни образци на бюлетини за гласуване в отделните видове избори.

След проведено поименно гласуване с 8 /осем/ гласа „за“ беше приет дневният ред за заседанието.

**По точка първа от дневния ред:**

1. След проведено поименно гласуване, с 8 /осем/ гласа „за“, „против“ – няма, на основание чл.87, ал.1, т.6 във връзка с чл.51, ал.2, т.1 от Изборния кодекс, ОИК-Троян прие следното:

**Р Е Ш Е Н И Е: № 195-МИ**

Относно: Предсрочно прекратяване на пълномощията на член на СИК и назначаване на негово място на новопредложен член.

 Постъпили са предложения с вх. № 81/16.10.2015г. и 82/16.10.2015г. от представляващия ПП „Движение за права и свободи-ДПС“ Исай Милев за замяна на членове на СИК, както следва:

* В СИК № 113400009,председателя Невенка Калчева Иванова да бъде заменена с Нора Делчева Адашева. На лице е молба от Невенка Калчева Иванова по чл. 51, ал.2, т.1 от ИК.
* В СИК №113400008, секретаря Йонета Василева Радоевска-Денкова да бъде заменена с Биляна Няголова Моллова. На лице е молба от Йонета Василева Радоевска-Денкова по чл. 51, ал.2, т.1 от ИК.

Предвид изложеното и на основание чл.87, ал.1, т.6 във връзка с чл.51, ал.2, т.1 от Изборния кодекс ОИК-Троян,

**Р Е Ш И:**

* Прекратява предсрочно пълномощията на Невенка Калчева Иванова - председател на СИК № 113400009 и назначава на нейно място Нора Делчева Адашева с ЕГН \*\*\*\*\*\*\*\*\*\*.
* Прекратява предсрочно пълномощията на Йонета Василева Радоевска-Денкова – секретар на СИК № 113400008 и назначава на нейно място Биляна Няголова Моллова с ЕГН \*\*\*\*\*\*\*\*\*\*.

Анулира издадените удостоверения на Невенка Калчева Иванова и Йонета Василева Радоевска-Денкова. Да се издадат удостоверения на новоназначените членове.

Решението подлежи на обжалване пред ЦИК, по реда на чл. 88 от ИК.

1. След проведено поименно гласуване, с 8 /осем/ гласа „за“, „против“ – няма, на основание чл.87, ал.1, т.6 във връзка с чл.51, ал.2, т.1 от Изборния кодекс, ОИК-Троян прие следното:

**Р Е Ш Е Н И Е: № 196-МИ**

Относно: Предсрочно прекратяване на пълномощията на член на СИК и назначаване на негово място на новопредложен член.

 Постъпило е предложение с вх. № 87/19.10.2015г. от представляващия ПП „ГЕРБ“ Иван Н. Миховски за замяна на член на СИК № 113400070 – Марияна Тодорова Иванова да бъде заменена с Марийка Цанкова Копанова. На лице е молба от Марияна Тодорова Иванова по чл. 51, ал.2, т.1 от ИК.

Предвид изложеното и на основание чл.87, ал.1, т.6 във връзка с чл.51, ал.2, т.1 от Изборния кодекс ОИК-Троян,

**Р Е Ш И:**

Прекратява предсрочно пълномощията на Марияна Тодорова Иванова - член на СИК № 113400070 и назначава на нейно място Марийка Цанкова Копанова с ЕГН \*\*\*\*\*\*\*\*\*\*.

Анулира издаденото удостоверение на Марияна Тодорова Иванова. Да се издаде удостоверение на новоназначения член.

Решението подлежи на обжалване пред ЦИК, по реда на чл. 88 от ИК.

**По точка втора от дневния ред:**

След проведено поименно гласуване, с 8 /осем/ гласа „за“, „против“ – няма, на основание чл.87, ал.1, т.18 от Изборния кодекс, ОИК-Троян прие следното:

**Р Е Ш Е Н И Е: № 197-МИ**

Относно: Регистриране на застъпници.

Постъпило е заявление с вх. № 1-З/16.10.2015г. от представляващия ПП „ВМРО-БНД“ Тихомир Й. Лилов за регистрация на застъпници на партията в изборите за общински съветници и кметове на 25.10.2015г.

Предвид изложеното на основание чл.87, ал.1, т.18 от Изборния кодекс, ОИК-Троян,

**Р Е Ш И:**

Регистрира 26 /двадесет и шест/ застъпници на ПП „ВМРО-БНД“ съгласно приложения списък, който е неразделна част от настоящото решение.

Решението подлежи на обжалване пред ЦИК, по реда на чл. 88 от ИК.

**По точка трета от дневния ред:**

След проведено поименно гласуване, с 8 /осем/ гласа „за“, „против“ – няма, на основание чл.87, ал.1, т.22 от Изборния кодекс, ОИК-Троян прие следното:

**Р Е Ш Е Н И Е: № 198-МИ**

Относно: Жалба на Иван Н. Миховски – общински координатор на ПП „ГЕРБ“ – Троян.

Постъпила е жалба с вх. № 89/19.10.2015г. за нерегламентирана политическа агитация от страна на кандидата за кмет на ПП „БСП“ – г-жа Донка Михайлова. В жалбата се твърди, че г-жа Михайлова използва сградата на община Троян за предизборна агитация, като на 18.10.2015г. е посрещнала г-н Ивайло Калфин в сградата на общината. Приложена е снимка от фейсбук.

ОИК-Троян констатира, че жалбата не е подкрепена от доказателства за наведените твърдения, тъй като от приложената снимка не става ясно на коя дата и час е създадена, повода по който е направена, като от друга страна текста на приложението не касае г-жа Донка Михайлова, нито в качеството ѝ на кмет, нито в качеството ѝ на кандидат за кмет.

Предвид изложеното и на основание чл.87, ал.1, т.22 от Изборния кодекс, ОИК-Троян,

**Р Е Ш И:**

Оставя без уважение жалбата на Иван Н. Миховски – общински координатор на ПП „ГЕРБ“ – Троян като неоснователна и недоказана.

Решението подлежи на обжалване пред ЦИК, по реда на чл. 88 от ИК.

**По точка четвърта от дневния ред:**

След проведено поименно гласуване, с 8 /осем/ гласа „за“, „против“ – няма, на основание чл.87, ал.1, т.1 от Изборния кодекс, ОИК-Троян прие следното:

**Р Е Ш Е Н И Е: № 199-МИ**

Относно: Поправка на техническа грешка в Решение № 194-МИ/15.10.2015г.

На основание чл.87, ал.1, т.1 от Изборния кодекс ОИК-Троян,

**Р Е Ш И:**

Допуска поправка на техническа грешка в Решение № 194/15.10.2015г., както следва:

В точка втора:

* секция № 113400045 с. Бели Осъм – бивш ресторант „РПК“ да се чете „секция № 113400045 с. Бели Осъм – конферентна зала комплекс „Острова““.
* Секция № 113400028 СБАЛББ да се чете „секция № 113400078 СБАЛББ“.
* Секция № 113400027 МБАЛ да се чете „секция № 113400077 МБАЛ“.

Решението подлежи на обжалване пред ЦИК, по реда на чл. 88 от ИК.

**По точка пета от дневния ред:**

След проведено поименно гласуване, с 8 /осем/ гласа „за“, „против“ – няма, на основание чл.87, ал.1, т.1 от Изборния кодекс, ОИК-Троян прие следното:

**Р Е Ш Е Н И Е: № 200-МИ**

Относно: Одобряване на образец на бланка-чернова за отчитане на преференциите от гласуването за общински съветници.

На основание чл.87, ал.1, т.1 от Изборния кодекс и писмо с изх. № МИ-15-1426/19.10.2015г. на ЦИК, ОИК-Троян,

**Р Е Ш И:**

Одобрява образец на бланка-чернова за отчитане на преференциите в гласуването за общински съветници.

Одобреният образец на бланката-чернова, съдържащ подписите и имената на членовете на ОИК-Троян да се приложи като неразделна част към настоящият протокол.

Образецът да се предостави на общинската администрация за отпечатване на бланки-чернови за всяка СИК.

Бланките-чернови да се предоставят на СИК заедно с книжата и материалите в предизборния ден.

Решението подлежи на обжалване пред ЦИК, по реда на чл. 88 от ИК.

**По точка шеста от дневния ред:**

След проведено поименно гласуване, с 8 /осем/ гласа „за“, „против“ – няма, на основание чл.87, ал.1, т.6 от Изборния кодекс, ОИК-Троян прие следното:

**Р Е Ш Е Н И Е: № 201-МИ**

Относно: Публикуване на интернет страницата на ОИК-Троян на сканирани копия от одобрените предпечатни образци на бюлетини за гласуване в отделните видове избори.

На основание чл.87, ал.1, т.6 от Изборния кодекс и писмо с изх. № МИ-15-1426/19.10.2015г. ОИК-Троян,

**Р Е Ш И:**

Одобрените предпечатни образци на бюлетините за гласуване в отделните видове избори да се публикуват на интернет страницата на ОИК-Троян.

Решението подлежи на обжалване пред ЦИК, по реда на чл. 88 от ИК.

Заседанието приключи в 15:30 часа.

Неразделна част от настоящия протокол е присъствен лист на членовете на ОИК от 19.10.2015 г.